Gewilde paartjie se groot babanuus | SARIE
Shakira en haar kêrel Gerard Pique
FOTO: Instagram (@shakira)	Verwante Artikels
VIDEO: Christina Aguilera na-aap Lady Gaga, Britney Spears, Miley Cyrus én ander bekendes
Gewilde paartjie se groot babanuus	deur SARIE.com-span
Shakira verwag blykbaar haar en die Spaanse sokkerspeler Gerard Piqué se tweede baba, berig Latino Post. Lees die volledige artikel hier.
Die sangeres, wat by die Wêreldbeker-sokkertoernooi se afsluiting gesing het, is glo reeds drie maande swanger met die paartjie se tweede baba. Shakira en Gerard se eersteling, Milan, het in April een jaar oud geword.
Sy het in ’n onlangse onderhoud vertel sy sou reeds weer swanger gewees het as dit nie vir al haar musiekprojekte was nie.
Shakira, Gerard en Milan. Die paartjie se eersteling is 15 maande oud.FOTO: Instagram (@shakira)
“Ek sal mal wees daaroor om agt of nege kinders saam met Gerard te hê – my eie sokkerspan,” het die sangeres gesê.
Gerard en Milan FOTO: Instagram (@shakira)
Ma en seun – Shakira hou baie van moederskap en sal graag nog kinders wil hê. FOTO: Instagram (@shakira)
Shakira, ’n groot sokkergeesdriftige, dra gewoonlik sexy en stywe klere, maar met die Wêreldbeker in Brasilië het haar voller figuur en die (meer) konserwatiewe rooi rok wat sy by die afsluitingseremonie gedra het, gerugte van haar swangerskap aangewakker.
Voor die einstryd by vanjaar se Fifa Wêreldbeker tussen Duitsland en Argentinië.FOTO: Instagram (@shakira)
Die “Waka Waka”-sangeres het glo ook tydens die afgelope Wêrelbeker gesê sy sal ewig dankbaar wees vir die toernooi wat in 2010 in Suid-Afrika gehou is.
“Ek sal nooit vergeet dat ek die liefde van my lewe by die Wêreldbeker ontmoet het nie.”
Bron: Latino Post
Charlize en Sean Penn wil ’n baba aanneem
Vicky Davis verwag haar eersteling!
Elizma Theron se Eli-zé word by die dag ouliker
Morné Steyn en Arno Jordaan se kinders is beste vriende
Adam Tas: ouerskap is sy grootste eer